L'Oficina Catalana del Canvi Climàtic (OCCC) va visitar la Delegació de Barcelona de Fama Systems, SA el passat 18 de desembre, en el marc del Programa dels Acords voluntaris per a la reducció d'emissions de GEH.
L'objectiu d'aquestes visites és d'establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades.
Fama Systems és una empresa dedicada al desenvolupament de software per a la gestió integral dels immobles de les organitzacions (Facility Management), de manera que aquestes puguin tenir un control exhaustiu i realitzar una gestió completa de tots els aspectes relacionats amb el manteniment, serveis generals, inversions i despeses relatives als seus immobles, l'ús dels espais, així com la gestió ambiental i energètica en els edificis que ocupen, entre altres.
Fama Systems està adherida al Programa d'Acords voluntaris (Programa) des de l'any 2012.
L'abast de la seva adhesió contempla només les oficines de Barcelona, no les de Madrid.
Les emissions autodeclarades a l'inventari corresponen a les emissions lligades als consums elèctrics de les oficines situades a Barcelona i als desplaçaments per gestions laborals i als desplaçaments in-itinere (de casa a la feina).
S'ha pogut comprovar la implementació de les mesures de reducció d'emissions que fins al moment la Delegació de Barcelona de Fama Systems ha posat en marxa en el marc del Programa dels Acords voluntaris.
Les mesures que s'han portat a terme es detallen a continuació:
També s'han implementat altres tipus de mesures addicionals de caire de sensibilització com:
A banda de les mesures implementades en el marc del Programa d'Acords voluntaris, Fama Systems ja va realitzar nombroses reformes, entre elles algunes de reducció de consum elèctric i millora de l'eficiència energètica abans d'adherir-se al Programa a causa de la seva instal·lació a les noves oficines de Barcelona l'any 2011.
Algunes d'aquestes mesures han estat: la instal·lació d'interruptors per a encesa de llums i establiment de zones d'il·luminació independents d'acord a les zones de treball, necessari per evitar que hagin d'estar totes les llums enceses quan no estan tots els llocs de treball ocupats, la instal·lació d'un sistema d'il·luminació indirecte, amb tira de leds continus, a determinades zones on no calia una il·luminació important (distribuïdor d'entrada i zona d'ascensors) i porta d'entrada de vidre per deixar passar la llum natural fins a aquesta zona i minimitzar al màxim la necessitat de llum artificial, la instal·lació de detector de presència per encesa/aturada automàtica de l'enllumenat als lavabos, la instal·lació d'interruptor de rellotge horari per tancar totes les instal·lacions elèctriques de l'oficina, la substitució del balast convencional dels tubs fluorescents per balast electrònic, la substitució de lluminàries convencionals per d'alta eficiència, la instal·lació de làmpades suspeses de baix consum, etc.
Cal agrair a Natalia Roig, Gerent Comunicació & Marketing i Responsable del Programa d'Acords voluntaris la seva col·laboració durant la visita, així com a la resta d'àrees implicades en el desenvolupament de l'inventari i la implementació de les mesures plantejades.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà els detalls de les mesures implementades i poder identificar iniciatives aplicables en altres organitzacions.
A més, hem pogut interactuar directament amb les persones de l'organització i conèixer les seves opinions per millorar el Programa.